An sundang inaapod man na suit kun anggot, asin ini sinusoksok, ngane dai makalugad,  sa inaapod na sarungan o bayna na gibo sa kahoy pormado sunod sa pagkaporma kan sundang. An sundang may polong gibo sa matagas na kahoy, sa sungoy nin damulag o sa gading. Ini man parati halaba an arag kun saen iyo an sinusoksokan kan polo saka ngane dai bumaak an polo ini napupugol sa baklaw o tikala na gibo sa pidasong tubo o siningsing na huyo.